एक सूचना पर आबकारी टीम ने मंगलौर पुलिस के साथ घोसीपुरा गांव के सरकारी सस्ते गल्ले से बड़ी मात्रा में अंग्रेजी शराब का जखीरा पकड़ लिया। बताया गया है कि राशन डीलर मित्तरपाल की गतिविधियां पिछले काफी समय से संदिग्ध नजर आ रही थी। सूत्रों ने आबकारी विभाग को जानकारी दी कि बड़े पैमाने पर अंग्रेजी शराब की पेटियां उक्त डीलर की सस्ते गल्ले की दुकान में रखी हुई हैं। इस सूचना को गम्भीरता से लेते हुए आबकारी निरीक्षक नरेन्द्र नेगी अपनी टीम के साथ मौके पर पहुंचे और दुकान से 55 अंग्रेजी शराब की पेटी बरामद की गई.